b'\n_START_ARTICLE_\nSovjetunionens skakforbund\n_START_PARAGRAPH_\nSovjetunionens skakforbund (russisk: \xd0\xa8\xd0\xb0\xd1\x85\xd0\xbc\xd0\xb0\xd1\x82\xd0\xbd\xd0\xb0\xd1\x8f \xd1\x84\xd0\xb5\xd0\xb4\xd0\xb5\xd1\x80\xd0\xb0\xd1\x86\xd0\xb8\xd1\x8f \xd0\xa1\xd0\xa1\xd0\xa1\xd0\xa0) var det nationale skakforbund i Sovjetunionen, stiftet i 1924. Forbundet havde hoveds\xc3\xa6de i Moskva._NEWLINE_Sovjetunionens skakforbund var ikke oprindeligt medlem af det internationale skakforbund FIDE. Efter 2. verdenskrig blev FIDE reorganiseret, og Sovjetunionens skakforbund anmodede i 1946 om optagelse i FIDE, og sovjetiske skakspillere kunne s\xc3\xa5ledes deltage i de turneringer, der blev arrangeret for at finde en verdensmester. P\xc3\xa5 dav\xc3\xa6rende tidspunkt var der ca. 600.000 registrerede skakspillere i Sovjetunionen. Den f\xc3\xb8rste verdensmester, der blev k\xc3\xa5ret af det reorganiserede FIDE efter krigen, var Sovjetunionens Mikhail Botvinnik, og bortset fra amerikaneren Bobby Fischer var samtlige skakverdensmestre fra Sovjetunionen frem til Sovjetunionens sammenbrud i 1991._NEWLINE_Bestyrelsen bestod p\xc3\xa5 et tidspunkt af formand Mario Petrucci, 1. n\xc3\xa6stformand Raul Bittel, 2. n\xc3\xa6stformand Juan Pablo Seminara, kasserer Francisco Palmieri og sekret\xc3\xa6r Alejandro Nogu\xc3\xa9s.'